Čestitka gradonačelnice povodom Dana branitelja Sinja i Cetinske krajine

U ime Grada Sinja, njegovih građanki i građana, svim hrvatskim braniteljicama i braniteljima,  čestitamo
30. svibnja - DAN BRANITELJA SINJA i CETINSKE KRAJINE

 
Ovaj dan, prigoda je da se još jednom iskaže dužno poštovanje i zahvalnost svim hrvatskim braniteljima iz Domovinskog rata, posebno obiteljima poginulih, nestalih i preminulih hrvatskih branitelja  na njihovu doprinosu u stvaranju samostalne i neovisne Republike Hrvatske, kao i obrani drage nam Domovine, Sinja i Cetinske krajine.
Pobjednički zanos, moral, visoka motivacija kojima ste bili nošeni tijekom Domovinskoga rata, svim hrvatskim domoljubima, građanima Hrvatske, i danas trebaju biti trajni uzor i poticaj kako se živi, djeluje i žrtvuje za dobrobit domovine Hrvatske.

